Ernest Borgnine

Ernest Borgnine (født Ermes Effron Borgnino 24. januar 1917 i Hamden i Connecticut, død 8. juli 2012 i Los AngelesOscar-winning film star Ernest Borgnine dies in LA at age 95) var en amerikansk skuespiller.

 Liv og virke
 Bakgrunn 
Ernest Borgnine var sønn av italienske innvandere. Faren Camillo Borgnino stammet fra Ottiglio, moren Anna Boselli fra en adelsfamilie i det norditalienske Carpi ved Modena.Luciana Nora: Ernest Borgnine: Una personalità per un terzo carpigiana Portrett av Ernest Borgnine på Unione delle Terre d’Argine, tilnørende byen Carpi. (lest 25. februar 2011)

I år 1935, ved 18 års alder, vervet Borgnine seg i US Navy, og der tjenestegjorde han til krigsslutt. Etter en kort tids arbeide i forskjellige fabrikker begynte han ved en teaterskole.

Skuespiller
Etter teaterutdannelsen arbeidet han ved forskjellige teatre og tok de jobber han kunne få. Hans gjennombrudd kom i 1949, da han fikk en rolle som mannlig sykepleier i stykket Harvey. I 1951 flyttet Borgnine til Los Angeles i den hensikt å forsøke å gjøre karriere innen filmbransjen. Det store gjennombruddet kom med rollen som sersjant Fatso Judson i Herfra til evigheten (1953). Han medvirket i ca. 140 filmer og TV-produksjoner.

I 1977 gjorde han rolleinnsats som den romerske centurionen i Jesus fra Nasaret.

Borgnine vant både Oscar, BAFTA og Golden Globe for sin rolle som Marty Piletti i filmen Marty (1955). Han hadde sentrale roller i filmer som Herfra til evigheten (1953), Bad Day at Black Rock (1955), Vikingene (1958), Torpedo Run (1958), Flyet som forsvant (1965), 12 fortapte menn (1967), S.O.S. Nordpolen (1968), Den ville gjengen (1969), S.O.S. Poseidon (1972), Convoy (1978) og Escape from New York (1981).

Borgnine hadde hovedrollen i TV-seriene McHale's Navy (1962-66) og Future Cop (1977), samt en fremtredende rolle i 80-talls-serien Airwolf (1984-86). I 2009 hadde han et par gjesteopptredener i serien Akutten, som var blant hans siste opptredener på TV.

Borgnine har fått en stjerne på Hollywood Walk of Fame. Han giftet seg med norskfødte Tova Træsnæs i 1973. Hun var hans femte hustru.

 Priser og nominasjoner 
Borgnine vant 1955 Oscar for beste mannlige hovedrolle for sin rolle som Marty Piletti i filmen Marty.

For sitt bidrag til filmindustrien mottok Ernest Borgnine en stjerne på Hollywood Walk of Fame ved 6324 Hollywood Blvd. I 1996, ble han tatt inn i Western Performers Hall of Fame ved National Cowboy & Western Heritage Museum i Oklahoma City i Oklahoma.

Borgnine ble beæret med Screen Actors Guild Life Achievement Award under den 17. årlige SAG Awards, avholdt den 30. januar 2011.

 År Pris Kategori Tittel Resultat 1955  Oscar  Beste mannlige hovedrole  Marty   BAFTA Award  Best Foreign Actor   Golden Globe Award  Best Actor - Motion Picture Drama   NBR Award  Best Actor   NYFCC Award  Best Actor   1962  Emmy Award  Outstanding Continued Performance by an Actor in a Series (Lead)  McHale's Navy   1979  Outstanding Supporting Actor in a Limited Series or a Special  Intet nytt fra Vestfronten   1999  Daytime Emmy Award  Outstanding Performer in an Animated Program  All Dogs Go to Heaven: The Series   2007  Golden Globe Award  Best Performance by an Actor in a Mini-Series or a Motion Picture Made for Television  A Grandpa for Christmas   2009  Emmy Award  Outstanding Guest Actor - Drama  Akutten   2009  Lifetime Achievement Award  fra Rhode Island International Film Festival   2011  Screen Actors Guild Life Achievement Award  fra Screen Actors Guild  

 Referanser 

 Eksterne lenker 


Kategori:Skuespillere fra USA
Kategori:Oscar-vinnere (hovedrolle)
Kategori:BAFTA-vinnere
Kategori:Hollywood Walk of Fame
Kategori:Personer fra USA av italiensk opphav
Kategori:Personer fra New Haven County i Connecticut
Kategori:Mottakere av Golden Boot Awards